bjørkeglassvinge
Store norske leksikon,Biologi,Dyreriket,Leddyr,Insekter,Sommerfugler,Cossoidea,Glassvinger,Sesiinae,Synanthedon
Bjørkeglassvinge er en art av sommerfugler i familien glassvinger. Typisk for alle glassvingene er at de likner stikkeveps.
Beskrivelse Bjørkeglassvingene har gjennomsiktige vinger. Bakkroppen er blåsvart med smale, gule tverrbånd og kraftig orange bakkroppspiss. De har et vingespenn på ca. 26–35 mm. Levevis Arten flyr i juni og juli, men er kortlivet og sees sjelden. Larven lever mellom barken og veden på soleksponert bjørk. Utbredelse Den er funnet spredt i landet og opp til Troms. Les mer i Store norske leksikon sommerfugler  glassvinger bjørk